1 फरवरी का बाँदा जिला के मोतियारी गांव मा कमलेश यादव के मेहरिया के मउत होइगे है ।मइके वालेन का आरोप है कि दहेज के कारन हमार लड़की का जान से मार डालिन हैं।
लड़का का बाप रघुराज का कहब है कि जबै लड़की के मउत भे है तो ससुराल वाले सूचना नहीं दिहिन, उनकर पड़ोसी दिहिन है। तबै 100 नम्बर पुलिस का बुलाया है। मोर लड़की मरगें हवै तो मोहिका नियाव चाही। मोर लड़की के मनसवा, जेठ, सास, अउर ससुर के नाम रपट लिखाये हन।
लड़की की सास मीरा देवी का कहब है कि पता नहीं कि कसत मरगे है,पता नहीं वहिके मन मा का रहा हैं। कउनौ लड़ाई झगड़ा नहीं भा रहा आय। वहिके एक साल का बच्चा हैं।
ससुर खिलाड़ी बताइस कि वहिके तबियत खराब रही है, तौ मरगे है, वहिके मइके वाले गलत आरोप लगावत हैं। या घटना के जांच नरैनी सी.ओ करत हैं। घटना के तीनों आरोपी गिरफ्तार होइगे हैं, देखौ आगे कउन कारवाही होत है।
रिपोर्टर- गीता
Published on Feb 2, 2018
awa_Deva awa_Deva awa_Deva awa_Deva hin_Deva eng_Latn